FIFA Kup konfederacija 1997.
FIFA Kup konfederacija 1997. je bio treći po redu FIFA Kup konfederacija, koji je održan u Saudijskoj Arabiji od 12. do 21 decembra 1997. godine. Na turniru je učestvovalo osam ekipa: prvaci pet kontinentalnih prvenstava, vicešampiona sa Evropskog prvenstva 1996. Češka, koja je učestvovala jer je pobjednik Evropskog prvenstva 1996 Njemačka odbila da učestvuje na FIFA Kupu konfederacija, vicešampion sa Azijskog kupa 1996. godine Ujedinjeni Arapski Emirati jer je domaćin Saudijska Arabija već imala obezbjeđeno mjesto na turniru kao organizator turnira a ujedno je bila i prvak Azijskog kupa 1996. godine te Brazil kao aktuelni prvak svijeta iz 1994. godine. FIFA Kup konfederacija 1997. je bio prvi FIFA Kup konfederacija na kojem su učestvovale ekipe iz svih FIFA-inih konfederacija. Brazil je osvojio svoju prvu titulu pobjedom 6:0 nad Australijom u finalu. Treće mjesto na turniru je osvojila Češka pobjedom nad Urugvajem. Odigrano je ukupno 16 utakmica gdje su postignuta 52 gola. Najbolji strijelac turnira je bio Romário koji je postigao 7 golova. Najboljim igračem proglašen je Denílson.